Der var tale om et sammenstød mellem to personbiler, hvor den ene bil rullede om på taget. Ifølge indsatslederen fra Falck, som har været på stedet, så overså den ene bil en vigepligt og stødte sammen med en modkørende billist. Sidstnævnet bil rullede om på siden og Falck måtte skære bilen op for at få føren ud af bilen. Medpassageren kunne ved egen hjælp kravle ud af bilen. Indsatslederen fra Falck fortæller til TV2/NORD, at føreren er lettere kvæstet og nu kørt på sygehuset. Ingen af personerne i den bil, der overså vigepligten er kommet tilskade i følge Falcks oplysninger.

Opsummering:
To personer kvæstet efter et færdselsuheld ved Blokhus tidligere i dag. Personerne er bragt til Aalborg Sygehus